**SZAKTÁRGYI TANÍTÁSI GYAKORLAT I.**

**(HITTANÁRI TANÍTÁSI GYAKORLAT)**

OHTGYN/OHTGY1N– NAPPALI, VIII. FÉLÉV, 6 KREDIT/3KREDIT

**Gyakorlatvezető**: Hetesi Edit

**A tanegység célja:** a szaktárgyi tanítási gyakorlatok célja, hogy

a hallgatók felkészítése a tanítási-tanulási folyamatok önálló irányítására, a szaktárgy önálló tanítására,

a hallgatók felkészítése szaktárgyi felzárkóztató és tehetséggondozó foglalkozások tartására,

a hallgatók tapasztalatot szerezzenek a szaktárgyi tanórai és tanórán kívüli tevékenységekkel kapcsolatban.

**A tárgy az alábbi kompetenciák fejlesztéséhez járul hozzá:**

***Tudás:***

Ismeri a tanulók pedagógiai megismerésének módszereit.

Tisztában van szaktárgyának a tanulók személyiségfejlődésében betöltött szerepével, lehetőségeivel.

Törekszik saját megalapozott pedagógiai nézeteinek a megfogalmazására.

Szakmai műveltségét nem tekinti állandónak, kész a folyamatos szaktudományi, szakmódszertani és neveléstudományi megújulásra.

***Képesség:***

Képes a megtapasztalt pedagógiai gyakorlatot, az iskola mindennapi valóságát elemezni.

Képes saját, tudományosan megalapozott pedagógiai nézeteinek megfogalmazására.

Képes pedagógiai tapasztalatai és nézetei reflektív és mérlegelő értelmezésére, elemzésére, értékelésére.

Képes meghatározni saját szakmai elhivatottságát, szerepvállalását.

Pedagógiai munkájában felmerülő problémákhoz képes adekvát szakirodalmat keresni, felhasználni. Jól tájékozódik a pedagógiai és szaktárgyi szakirodalomban, képes elemezni, értelmezni e területek kutatási, fejlesztési eredményeit.

Képes meghatározni saját szakmai elhivatottságát, szerepvállalását.

Döntéseiben szakmai önreflexióra és önkorrekcióra képes.

***Attitűd:***

Nyitott a személyiségfejlesztés változatos módszereinek folyamatos elsajátítására. Felelősségteljesen viszonyul a tanulók személyiségfejlesztéséhez.

Törekszik önismeretének, saját személyiségének fejlesztésére

Figyelemmel kíséri saját tevékenységének másokra gyakorolt hatását, reflektív módon törekszik tevékenységének javítására, szakmai felkészültségének folyamatos fejlesztésére.

***Autonómia és felelősség:***

A szakképzett tanár jelentős mértékű önállósággal rendelkezik szakmája átfogó és speciális kérdéseinek felvetésében, kidolgozásában, szakmai nézetek képviseletében, indoklásában.

**Tematika:** hospitálás szaktárgyi órákon, foglalkozásokon, szaktárgyi órák és felzárkóztató/tehetséggondozó foglalkozások tartása, a felkészülést támogató konzultáció a vezetőtanárral, elemzés, értékelés.

A gyakorlat menete:

A gyakorlat óraszáma: 28 óra, időtartama 3 hét.

A gyakorlatot a hallgatók egyénileg/párban, de önállóan, egy intézményben – 9-12., esetleg 5-8. évfolyamon végzik.

A 28 óra gyakorlat felépítése:

- max. 16 óra hospitálás

- min. 10 önálló szaktárgyi óra tartása

- min. 1-2 önálló szaktárgyi foglalkozás tartása

A félév során a hallgatók egyénileg dolgoznak, szaktárgyi vezetőtanár párban foglalkozhat velük az iskolában, ám munkájukkal önállóan foglalkoznak. Az iskolalátogatási gyakorlatok során az intézményekben végzett megismerő, megfigyelő és tanító munkáról a hallgató naplót vezet, melyben irányított szempontok mentén rögzíti a látogatás során hallottakat és megfigyelteket, továbbá a mikro-és teljes órai tanítások óratervét a reflexiókkal együtt. A megfigyelési szempontokat, az iskolák nevét, címét, a fogadó mentor nevét, elérhetőségét, a félév elején a főiskolai gyakorlatszervezőtől kapják meg a hallgatók. A gyakorlatokat a főiskola szervezi. Kísérő szeminárium nincs. A főiskolai gyakorlatvezető tanár – előzetesen egyeztetve az iskolával, mentorral, hallgatókkal – a félév során egy alkalommal meglátogatja minden hallgató önálló tanítási óráját.

**Követelmény:** hospitálási napló vezetése (óraterveket tartalmaznia kell), elemző dolgozat készítése a féléves gyakorlatról. A napló, s a dolgozat leadása a gyakorlatvezetőnek a szorgalmi időszak utolsó hetében történik.

**A gyakorlat értékelése**: gyakorlati jegy.

A tárgy teljesítésének feltétele: 28 kontaktóra teljesítése (hospitálás, tanítás), a *hospitálási napló* vezetése a meghatározott követelmények szerint, illetve az elemző dolgozat elkészítése.

A dolgozatok szakirodalom felhasználásával készülő, önálló elemzések: a gyakorlatok során megélt tapasztalatok szakmai elemzése, saját reflexióinak bemutatása.

A dolgozatok elkészítése során elvárás min. 1-3 szakirodalom felhasználása az elemzés során, megfelelő hivatkozás mellett. Az elemző dolgozat elvárt terjedelme: kb. 12.000-15.000 karakter (szóköz nélkül).

**Irodalom:**

CZETŐ, K., LÉNÁRD, S., SOLYMOSI, K. & SZÉLL, K. (2020). *Megismerni? Hogyan? Miért? A tanulók megismerését támogató módszerek pedagógusoknak.*

http://mindenkiiskolaja.elte.hu/wp-content/uploads/2020/06/ELTE\_megismerni-hogyan-miert\_ONLINE.pdf

FALUS, I. (főszerk.); Szűcs Ida (szerk.) (2022): *A didaktika kézikönyve. Elméleti alapok a tanítás tanulásához.* Akadémiai Kiadó, Budapest.

SZIVÁK, J. (2014). *A reflektív gondolkodás fejlesztése*. Ajánlott fejezet: 1. A reflektív gondolkodás fogalma (8-14.)

https://tehetseg.hu/sites/default/files/04\_kotet\_net.pdf#page=

SZABÓ, É., N. KOLLÁR, K., & VÖRÖS, A. (2017). A tanári szerep, a vezetés és a tekintély problémái. In: *Pedagógusok pszichológiai kézikönyve 3*. Osiris Kiadó, Budapest, 407-454.

http://publicatio.bibl.u-szeged.hu/18447/1/pszichoped\_tanari\_szerep.pd